I genbrugets navn kan århusianerne som de første og som forsøg tanke deres mælk fra en mælkeautomat i Føtex i Guldsmedgade. Den emballagefri mælk kan blive fremtidens mælkevej

Annonce

Tag din egen mælkeflaske med og tap gratis mælk fra en mælkeautomat. Det tilbud får århusianerne torsdag i Føtex i Guldsmedgade. Den emballagefri mælk kan være den nye bæredygtige måde at handle mælk på i fremtiden.

Det er mejeriet Naturmælk, som tester de århusianske forbrugere af på torsdag 15. september fra klokken 15.00. Kunderne i Føtex Guldsmedgade kan som de første prøve Naturmælks koncept omkring emballagefri produktion. Mejeriet vil gerne teste, hvordan forbrugerne tager imod ideen om at tappe mælk fra en mælketank, frem for at købe en liter mælk i karton.

»Vi er måske 5-10 år forud for tiden. Det hele går ud på at finde ud af, hvor bæredygtige forbrugerne og århusianerne egentlig har lyst til at være,« siger Nelly Riggelsen fra Naturmælk.

Kunderne i Føtex kan torsdag enten selv stille op med en mælkeflaske - eller din kan købe en af Naturmælks genbrugsflasker. Der er gratis mælk til de første 300 kunder i Guldsmedgade.

Naturmælks test af emballagefri produktion er en del af et projekt, hvor økologiske landmænd har som mål at producere mere bæredygtigt - og altså fremtidsmusik.

Annonce

Håndgribelig bæredygtighed

Bæredygtighed er et luftigt begreb, der bliver brugt i flæng. Men blandt andet med mælkeautomaten går danske landmænd systematisk til værks og bruger et internationalt anerkendt analyseredskab til at måle, hvor bæredygtige deres landbrug er.

60 økologiske landmænd har allerede fået en bæredygtighedsanalyse og yderligere 100 landmænd vil få en analyse i 2016. Det vurderer landbrugets videnscenter SEGES. Og nu kan kunder i Irma og Føtex så smage mælk, mel og kød fra fire fødevarevirksomheder, der har fået en bæredygtighedsanalyse.

»Vi vil gerne i dialog med forbrugerne om bæredygtighed for at blive klogere på, hvordan landmændenes arbejde med bæredygtighed kan kommunikeres klart til forbrugerne. Altså hvordan får vi gennemsigtighed mellem landbruget og forbrugerne,« siger Randi Friis Hansen, seniorkonsulent i SEGES.

Eksperter fra SEGES har siden 2014 arbejdet med bæredygtighedsmodellen RISE, der er udviklet af forskere fra Schweiz og allerede bruges i 47 lande, hvor i alt 2300 landmænd har fået en bæredygtighedsanalyse. Nu er modellen også udbredt i Danmark, hvor der lige nu er efterspørgsel blandt landmændene på at få udarbejdet en bæredygtighedsvurdering.

En af de virksomheder der er gået forrest med bæredygtig produktion er Naturmælk, som de århusianske forbrugere ser på bæredygtighed og en emballagefri produktion.